STGT โชว์งบ Q2 กำไรโตทะลักกว่า 5 เท่า แตะ 7.28 พันลบ. แจกปันผล 1.25 บ.
STGT โชว์งบ Q2 กำไรโตทะลักกว่า 5 เท่า แตะ 7.28 พันลบ. แจกปันผล 1.25 บ. XD 23 ส.ค. จ่าย 7 ก.ย.
STGT โชว์งบ Q2 กำไรโตทะลักกว่า 5 เท่า แตะ 7.28 พันลบ. แจกปันผล 1.25 บ. XD 23 ส.ค. จ่าย 7 ก.ย.
11 ส.ค. 2564

บริษัท ศรีตรังโกลฟส์ (ประเทศไทย) จำกัด (มหาชน) หรือ STGT รายงานผลการดำเนินงานงวดไตรมาส 2 และงวดครึ่งปีแรกของปี 2564 มีกำไรสุทธิ ดังนี้

นางสาวธนวรรณ เสงี่ยมศักดิ์ กรรมการและผู้อำนวยการสายงานบัญชีและการเงิน บริษัท ศรีตรังโกลฟส์ (ประเทศไทย) จำกัด (มหาชน) หรือ STGT เปิดเผยว่า ผลการดำเนินงานในไตรมาส 2/2564 บริษัทมีกำไรสุทธิ 7,280.1 ล้านบาท เพิ่มขึ้น 590.5% จากช่วงเดียวกันของปีก่อนที่ 1,054.3 ล้านบาท และมีรายได้รวมจากการขาย 1,296.7 ล้านบาท เพิ่มขึ้น 164.7% จากช่วงเดียวกันของปีก่อน เนื่องจากราคาขายเฉลี่ยที่อยู่ในระดับสูง ทำให้รายได้ของบริษัทมีการเติบโต
สำหรับในช่วง 6 เดือนแรก บริษัทมีกำไรสุทธิ 18,934.2 ล้านบาท เพิ่มขึ้น 1,001.8% จากช่วงเดียวกันของปีก่อนที่มีกำไรสุทธิ 1,718.5 ล้านบาท และมีรายได้จากการขาย 28,401.4 ล้านบาท เพิ่มขึ้น 227.4% จากช่วงเดียวกันของปีก่อน
ขณะเดียวกัน ที่ประชุมคณะกรรมการบริษัท เมื่อวันที่ 10 ส.ค. 2564 มีมติจ่ายเงินปันผลระหว่างกาล ในอัตราหุ้นละ 1.25 บาท โดยกำหนดวันที่ไม่ได้รับสิทธิปันผล (XD) 23 ส.ค. 2564 กำหนดรายชื่อผู้มีสิทธิได้รับปันผล (Record date) 24 ส.ค. 2564 และจ่ายปันผลวันที่ 7 ก.ย. 2564 อย่างไรก็ตามยังได้อนุมัติการจ่ายเงินปันผลระหว่างกาลในเดือน ธ.ค. 2564 ภายหลังการอนุมัติงบการเงินในไตรมาส 3/2554 ในอัตราหุ้นละไม่น้อยกว่า 1.25 บาทต่อหุ้น